огнища на африканска чума по свинете при диви свине представляват повишена степен на риск, което следва да бъде отразено в посоченото приложение. Съответно областите в Полша, понастоящем включени като ограничителни зони I в посоченото приложение, които са разположени в непосредствена близост до областите, понастоящем включени в ограничителни зони II и засегнати от тези неотдавнашни огнища на африканска чума по свинете, следва вече да бъдат включени като ограничителни зони II в посоченото приложение, вместо като ограничителни зони I от него.
 (10)
 Освен това през ноември и декември 2021 г. бяха констатирани също така няколко случая на африканска чума по свинете при диви свине в райони Podkarpackie и Wielkopolskie в Полша в области, които понастоящем са посочени като ограничителни зони III в приложение I към Регламент за изпълнение (ЕС) 2021/605, разположени в непосредствена близост до области, понастоящем посочени като ограничителни зони I от него. Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение. Съответно тези области в Полша, понастоящем включени като ограничителни зони I в посоченото приложение, които са разположени в непосредствена близост до областите, които са включени като ограничителни зони III и са засегнати от това неотдавнашно огнище на африканска чума по свинете, следва да бъдат включени като ограничителни зони II в същото приложение вместо като ограничителни зони I.
 (11)
 В допълнение през ноември 2021 г. беше констатиран също така един случай на африканска чума по свинете при дива свиня в окръг Humenné в Словакия в област, която понастоящем е посочена като ограничителна зона II в приложение I към Регламент за изпълнение (ЕС) 2021/605, разположена в непосредствена близост до област, понастоящем посочена като ограничителна зона I от него. Този нов случай на африканска чума по свинете при дива свиня представлява повишена степен на риск, което следва да бъде отразено в посоченото приложение. Съответно областта в Словакия, понастоящем включена като ограничителна зона I в посоченото приложение, която е разположена в непосредствена близост до зона, понастоящем включена в ограничителна зона II и засегната от това неотдавнашно огнище на африканска чума по свинете, следва вече да бъде включена като ограничителна зона II в посоченото приложение, вместо като ограничителна зона I в посоченото приложение.
 (12)
 Също така през декември 2021 г. беше констатирано едно огнище на африканска чума по свинете при отглеждани свине в окръг Nove Zamky в Словакия в област, която понастоящем не е включена като ограничителна зона в приложение I към Регламент за изпълнение (ЕС) 2021/605. Това ново огнище на африканска чума по свинете при отглеждани свине представлява повишена степен на риск, което следва да бъде отразено в посоченото приложение. Съответно тази област в Словакия, която понастоящем не е включена като ограничителна зона в посоченото приложение, но е засегната от това неотдавнашно огнище на африканска чума по свинете, следва да бъде включена като ограничителна зона III в посоченото приложение, а също така е необходимо да бъде определена и нова ограничителна зона I, за да се вземе предвид това неотдавнашно огнище.
 (13)
 Освен това през декември 2021 г. беше